מאמר בעיתון הרשמי של חמאס (מרץ 2023): חמאס בעמדת המתנה להתפתחות הגורמים שיביאו להתמוטטות הישות הציונית

מאג’ד אל-זבדה (ماجد الزبدة), עיתונאי ופובליציסט, ששימש דובר המסע העולמי להגנה על אל-קודס ביוזמת חמאס, העריך בשלבים הראשונים של המחאה הציבורית בישראל, כי חמאס יעדיף להימצא בעמדת המתנה, התבוננות ולמידה של ההתפתחויות מתוך הערכה, שהסלמתה של המחאה לכדי משבר פוליטי חריף וכאוס חברתי משרתת את האינטרס של חמאס, בהניעה תהליכים שיביאו לחורבנה של מדינת ישראל.

במאמר בעיתון הרשמי של חמאס "פלסטין" באתר הרשמי של גדודי אל-קסאם (21 במרץ 2023) כתב אל-זבדה:

"הפלת ממשלת נתניהו, או פרוץ מלחמת אזרחים ישראלית, ידחפו את ההתנגדות הפלסטינית לנקוט גישה זהירה ואיפוק בהמתנה להתפתחות הגורמים שיובילו להתמוטטות הישות הציונית הזו, שכבשה את אדמתנו הפלסטינית מזה שבעים וחמש השנים האחרונות".